****

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKI NAČELNIK**

**KLASA: 406-01/23-03/23**

**URBROJ: 2103-15-03-23-2**

**U Šandrovcu, 03.10.2023.**

Na temelju članka 8. Pravilnika o jednostavnoj nabavi roba, usluga i radova te provedbi projektnih natječaja Općine Šandrovac (KLASA: 406-01/17-01/1, URBROJ: 2123-05-01-17-1 od 28.09.2017.) i članka 58. stavka 1. podstavka 6. Statuta Općine Šandrovac (“Općinski glasnik Općine Šandrovac” broj 01/2021, 06/2021), Općinski načelnik Općine Šandrovac dana 03.10.2023. godine upućuje

**P O Z I V**

**za dostavu ponuda za nabavu usluga izrade elaborata zaštite okoliša za zahvat u prostoru**

**Rekonstrukcija nerazvrstane ceste NC 008 „Mala Pupelica – Šašnjevac – Šandrovac“**

**evidencijski broj nabave 07/2023**

***I. Opći podaci o naručitelju i kontakt osobi naručitelja***

Javni naručitelj Općina Šandrovac, Bjelovarska 6, 43227 Šandrovac, MB:2580551, OIB: 35024150994, telefon 043/874128, fax: 043/874366, internetska stranica [www.sandrovac.hr](http://www.sandrovac.hr), email: opcina@sandrovac.hr, kontakt osoba: pročelnica Jedinstvenog upravnog odjela Općine Šandrovac, Ivana Fočić, dipl.iur. upućuje poziv za dostavu ponuda za nabavu usluga izrade elaborata zaštite okoliša za zahvat u prostoru Rekonstrukcija nerazvrstane ceste NC 008 „Mala Pupelica – Šašnjevac – Šandrovac“, u postupku jednostavne nabave evidencijski broj 07/2023.

***II. Popis gospodarskih subjekata s kojima je naručitelj u sukobu interesa u smislu članka 76. Zakona o javnoj nabavi***

Temeljem članka 80. stavak 2. Zakona o javnoj nabavi („Narodne novine“ broj 120/16), ne postoje gospodarski subjekti s kojima je predstavnik naručitelja iz članka 76. stavka 2. točka 1. Zakona o javnoj nabavi („Narodne novine“, br. 120/16) ili s njim povezane osobe u sukobu interesa.

***III. Vrsta postupka jednostavne nabave***

Nabava se provodi u postupku jednostavne nabave u skladu sa odredbama Pravilnika o jednostavnoj nabavi roba, usluga i radova te provedbi projektnih natječaja Općine Šandrovac

(KLASA: 406-01/17-01/1, URBROJ: 2123-05-01-17-1 od 28.09.2017.).

***IV. Opis predmeta nabave, sadržaj ponude i troškovnika***

Predmet nabave su usluge izrade elaborata zaštite okoliša, zahtjeva za ocjenu o potrebi procjene utjecaja na okoliš (OPUO) te ishođenje Rješenja nadležnog Ministarstva za okoliš i prirodu, u svemu prema opisu predmeta nabave u privitku za zahvat u prostoru Rekonstrukcija nerazvrstane ceste NC 008 „Mala Pupelica – Šašnjevac – Šandrovac“ kako je to definirano ovi pozivom, ponudom i troškovnikom (Prilog 1 i 2), koji čini sastavni dio ovog poziva. Elaborat zaštite okoliša treba biti izrađen od strane pravne osobe ovlaštene za obavljanje stručnih poslova zaštite okoliša.

**Projektno-tehnička dokumentacija:**

Idejno rješenje „Rekonstrukcije nerazvrstane ceste NC 008 „Mala Pupelica – Šašnjevac – Šandrovac“, na katastarskim česticama u k.o. Pupelica i k.o. Šandrovac na području Općine Šandrovac), oznake ZOP: 13/23 od 09.2023. godine, ovlašteni projektant Alen Leljak, mag.ing.aedif., broj ovlaštenja G 5916 (AL PRO ING d.o.o., Križ, Gornji Prnjarovec 41A, OIB 89476647133)

Obavijest o potrebi dopune zhatjeva, Bjelovarsko-bilogorska županija Upravni odjel za prostorno uređenje, gradnju, zaštitu okoliša i zaštitu prirode Odsjek za prostorno uređenje i gradnju KLASA: 350-05/23-28/000225 URBROJ: 2103-21-2/2-23-0002 Bjelovar, 27.09.2023

**Kratki opis postojećeg stanja:**

S obzirom da se planirani zahvat nalazi na popisu zahvata Priloga II. Uredbe o procjeni utjecaja na okoliš, a nalazi se i unutar područja ekološke mreže, za predmetni zahvat je, prije izdavanja posebnih uvjeta, potrebno provesti postupak ocjene o potrebi procjene utjecaja na okoliš odnosno dostaviti mišljenje Ministarstva zaštite okoliša i energetike, o potrebi provedbe postupka ocjene o potrebi procjene utjecaja na okoliš i ocjene prihvatljivosti zahvata za ekološku mrežu.

**Opis glavnih aktivnosti na projektu:**

izrada elaborata za zahvat u prostoru Rekonstrukcija nerazvrstane ceste NC 008 „Mala Pupelica – Šašnjevac – Šandrovac“ i dostave mišljenja Ministarstva zaštite okoliša i energetike, o potrebi provedbe postupka ocjene o potrebi procjene utjecaja na okoliš i ocjene prihvatljivosti zahvata za ekološku mrežu.

**CPV oznaka** 90713000-8 Usluge savjetovanja u pitanjima okoliša

**Podaci o ponudi:**

Ponuditelj je dužan ponuditi cjelokupni predmet nabave, s obzirom da predmet nabave nije podijeljen u grupe.

Ponuda i troškovnik moraju biti potpisani i ovjereni pečatom.

Ponuda se izrađuje na hrvatskom jeziku i latiničnom pismu.

Valuta ponude je euro.

Cijena ponude se izražava u eurima i piše brojkama, bez PDV-a, koji se iskazuje zasebno iza cijene ponude.

Ponuditelj treba ispuniti sve stavke troškovnika i to jediničnu cijenu, ukupnu cijenu po stavci i cjelokupnog predmeta nabave.

U cijenu ponude su uračunati svi troškovi, popusti i izdaci ponuditelja u vezi predmeta nabave.

***V. Redni broj nabave iz plana nabave***

Evidencijski broj nabave: 07/2023.

***VI. Procijenjena vrijednost nabave***

Procijenjena vrijednost nabave radova iznosi 3.000,00 eura bez PDV-a.

***VII. Kriterij za odabir ponude***

Kriterij odabira ponude je najniža cijena ponude.

Najpovoljnijom ponudom smatrat će se prihvatljiva ponuda sposobnog ponuditelja prema traženim uvjetima i zahtjevima poziva, s najnižom ponuđenom cijenom za nabavu radova.

U slučaju da su dvije ili više ponuda jednako rangirane prema kriteriju odabira, naručitelj će odabrati ponudu koja je zaprimljena ranije.

Obzirom da naručitelj ne može koristiti pravo na pretporez, uspoređivat će se cijene ponuda s porezom na dodanu vrijednost.

***VIII. Uvjeti i zahtjevi koje ponuditelj mora ispuniti***

Ponuditelj je dužan pridržavati se uvjeta i rokova iz ovog Poziva.

***Rok početka usluga*** listopad 2023. godine.

***Rok izvršenja usluga*** je 30 dana od dana sklapanja ugovora.

***IX. Rok valjanosti ponude***

Rok valjanosti ponude je 30 dana od dana otvaranja ponuda. Naručitelj može zatražiti od ponuditelja primjereno produženje roka valjanosti ponude.

***X. Način izvršenja***

Na temelju provedenog postupka jednostavne nabave sklapa se ugovor. Ugovor potpisuje načelnik.

***XI. Rok, način i uvjeti plaćanja***

Predujam je isključen kao i traženje od Naručitelja sredstava osiguranja plaćanja.

Naručitelj se obvezuje isporučitelju isplatiti iznos koji je obračunat temeljem ispostavljenog i ovjerenog računa u roku od 30 dana od dana zaprimanja i ovjere računa od strane ovlaštene osobe naručitelja na transakcijski račun isporučitelja.

Naručitelj ima pravo prigovora na račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je naručitelj zaprimio pisano objašnjenje s otklonjenim uočenim nepravilnostima.

Na zakašnjele uplate odabrani ponuditelj (isporučitelj)ima pravo korisniku (naručitelju) obračunati zakonske zatezne kamate od dana dospijeća do dana plaćanja računa. U slučaju slanja opomena odabrani ponuditelj nema pravo na naplatu troškova opomena kao što ne može zaračunati nikakve dodatne troškove osim onih koji su već predviđeni ugovornim troškovnikom.

***XII. Rok za dostavu ponude***

Rok za dostavu ponuda iznosi 8 dana od dana objave poziva za dostavu ponuda.

Ponude se dostavljaju unutar roka za dostavu ponuda odnosno od 03. listopada 2023. do 10. listopada 2023. godine do 15,00 sati.

***XIII. Način na koji se ponude dostavljaju, internetska adresa ili adresa na kojoj se može preuzeti dodatna dokumentacija***

Ponude se dostavljaju emailom opcina@sandrovac.hr, osobno i neposredno na zapisnik ili preporučeno poštom u zatvorenoj omotnici na adresu naručitelja. Na omotnici treba naznačiti „Ne otvaraj – jednostavna nabava“. Za vrijeme roka za dostavu ponuda, gospodarski subjekti mogu zahtijevati dodatne informacije i objašnjenja vezana uz poziv za prikupljanje ponuda, a javni naručitelj dužan je dodatne informacije i objašnjenja bez odgode staviti na raspolaganje gospodarskim subjektima, na isti način kao i poziv za prikupljanje ponuda i na web stranici općine Šandrovac www.sandrovac.hr.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Nepotpune ponude odnosno ponude koje ne sadrže sve isprave navedene u ovom pozivu smatrat će se nepravovaljanima i neprihvatljivima.

***XIV. Otvaranje ponuda***

Otvaranje ponuda nije javno.

Ponude se otvaraju prema rednom broju iz upisnika o zaprimanju ponuda.

Ako je dostavljena izmjena i/ili dopuna ponude, prvo će se otvoriti izmjena i/ili dopuna ponude te potom osnovna ponuda. Ponude će otvoriti najmanje dva člana stručnog povjerenstva naručitelja.

Za svaku otvorenu ponudu utvrdit će se je li potpisana, od koliko je dijelova izrađena te će se iz nje naglas pročitati: a. naziv i sjedište ponuditelja, b. naziv predmeta nabave na koju se ponuda odnosi, c. cijena ponude bez poreza na dodanu vrijednost i cijena ponude s porezom na dodanu vrijednost. O otvaranju ponuda sastavit će se zapisnik koji će se ponuditeljima u postupku dostaviti na njihov pisani zahtjev. Ovlašteni predstavnici ponuditelja mogu dati primjedbe na postupak javnog otvaranja ponuda, a ako netko od nazočnih ovlaštenih predstavnika ponuditelja odbije potpisati zapisnik, naručitelj će o tome sastaviti bilješku koja će se priložiti zapisniku.

***XV. Pregled i ocjena ponuda i odabir ponuda***

Povjerenstvo Općine Šandrovac na osnovi rezultata pregleda i ocjene ponuda sastavlja zapisnik o pregledu i ocjeni ponuda.

Za odabir ponude je dovoljna jedna pristigla ponuda koja udovoljava svim traženim uvjetima naručitelja.

Općinski načelnik na temelju rezultata pregleda i ocjene ponuda donosi Odluku o odabiru najpovoljnije ponude koja se temelji na kriteriju za odabir ponude.

Obavijest o odabiru ili ne odabiru ponude naručitelj je obvezan bez odgode istovremeno dostaviti svakom ponuditelju na dokaziv način (dostavnica, povratnica, izvješće o uspješnom slanju telefaksom, potvrda e-mailom) u primjerenom roku od 8 dana po proteku roka za dostavu ponude.

***XVI. Adresa na koju se dostavljaju ponude***

Ponude se dostavljaju na adresu Općine Šandrovac, Bjelovarska 6, 43227 Šandrovac, osobno i neposredno na zapisnik ili preporučeno poštom u zatvorenoj omotnici. Na omotnici treba naznačiti: naziv ponuditelja, naziv naručitelja, predmet nabave i „Ne otvaraj – jednostavna nabava“.

***XVII. Poziv na dostavu ponuda dostavlja se na sljedeće adrese emailom:***

1. DVOKUT-ECRO d.o.o., Trnjanska 37, Zagreb,
2. ECOMISSION d.o.o., Zagrebačka 183, Varaždin,
3. EKONERG d.o.o., Koranska 5, Zagreb,
4. FIDON d.o.o., Trpinjska 5, Zagreb,
5. HUDEC PLAN d.o.o., Vlade Gotovca 40, Zagreb,
6. VIA PLAN d.o.o., Zagrebačka 19, Varaždin,
7. VIZOR d.o.o., Koprivnička 1, Varaždin,

***XVIII. Datum objave poziva na internetskim stranicama***

Rok za dostavu ponuda je 8 dana od dana dostave poziva strankama - 03. do 10. listopada 2023. godine do 15,00 sati

Datum objave poziva na web stranici www.sandrovac.hr: 03. listopada 2023. godine.

Datum obavijesti: 03. listopada 2023. godine.

Općinski načelnik općine Šandrovac

Dario Halauš, struč..spec.ing.agr.

**PONUDBENI LIST** *PRILOG 1*

|  |  |  |
| --- | --- | --- |
| Naziv naručitelja | | **Općina Šandrovac** |
| Adresa sjedišta | | **Bjelovarska 6, 43227 Šandrovac** |
| Matični broj i OIB | | **MBS: 02580551 OIB:35024150994** |
| Predmet nabave | | **Usluga izrade elaborata zaštite okoliša za zahvat u prostoru Rekonstrukcija nerazvrstane ceste NC 008 „Mala Pupelica – Šašnjevac – Šandrovac“ u postupku jednostavne nabave broj 07/2023** |
| 1. | Naziv ponuditelja |  |
| 2. | Sjedište ponuditelja |  |
| 3. | OIB |  |
| 4. | IBAN |  |
| 5. | Ponuditelj je u sustavu  PDV-a (zaokružiti) | DA NE |
| 6. | Adresa za dostavu pošte |  |
| 7. | Adresa e-pošte |  |
| 8. | Broj telefona |  |
| 9. | Ovlaštena osoba ponuditelja |  |
| 10. | Kontakt osoba ponuditelja |  |
| 11. | Cijena ponude bez PDV-a u eurima |  |
| 12. | Iznos PDV-a u eurima |  |
| 13. | Cijena ponude s PDV-om u eurima |  |
| 14. | Rok valjanosti ponude |  |
| 15. | Rok početka izvršenja usluga |  |
| 16. | Rok završetka izvršenja usluga |  |
| 17. | Broj ponude |  |
| 18. | Mjesto i datum izdavanja |  |
| Ovjera ponuditelja  (ime, prezime i potpis ovlaštene osobe, pečat) | |  |

*PRILOG 2 Ponuda ponuditelja*